Påskedagene ser ud til at komme på højde med salgstallene fra 2019 inden coronapandemien satte en stopper for vores rejseplaner.

Flysæderne er i dén grad ved at være fyldt op igen i Aalborg Lufthavn. Efter to sløje sæsoner med coronanedlukning og manglende rejselyst, så ser det nu ud til, at vi igen vil rejse sydpå i påskeferien. VIDEO: Lufthavnsdirektør om påskens forventninger: Går det som forventet, bliver påsken i Aalborg Lufthavn blive den bedste siden 2019 - altså inden coronapandemien. - Det er jo dejligt. De første måneder af året var jo tunge med omikronen, og så begynder verden at åbne sig op igen, og rejselysten begynder at udmønte sig. Og det er super positivt, at folk også er taget afsted her i påsken, siger lufthavnsdirektør Niels Hemmingsen. I 2019 var der 6.000 passagerer igennem Aalborg Lufthavn på hver af de to mest travle påskedage. På de resterende dage i påsken rejste 4.000 dagligt til eller fra lufthavnen. Det er disse tal, ledelsen nu satser på at kunne matche i påsken 2022. Forfærdeligt halvår Det er kun et år siden, at Aalborg Lufthavn stod midt i en passagernedgang på knap 50 procent i forhold til samme tidspunkt året før. - Hele første halvår af 2021 var forfærdelig. Vi var lukket ned, og der var kun en smule rejseaktivitet. Det begyndte først at tage til i andet halvår, oplyser direktøren.